Nafarroako Parlamentuko Mahaiak, 2023ko otsailaren 14an egindako bilkuran, Eledunen Batzarrari entzun ondoren, hurrengo erabakia hartu zuen, besteak beste:

**1.** Izapidetzeko onartzea Mikel Buil García jaunak aurkezturiko mozioa, zeinaren bidez Nafarroako Gobernua premiatzen baita Espainiako Gobernuak Eskubide Sozialen Ministerioaren bitartez onetsi duen 100 euroko hilabeteko laguntza –3 urtera bitarteko seme-alabak dauzkaten familientzako– zabaldu dezan.

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Osoko Bilkuran izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2023ko otsailaren 14an

Lehendakaria: Unai Hualde Iglesias

MOZIOAREN TESTUA

Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako mozio hau aurkezten du, 2023ko otsailaren 16ko Osoko Bilkuran eztabaidatu eta bozkatzeko.

Espainiako Gobernuak, Eskubide Sozialen Ministerioak bultzatutako familien lege berriaren harira, kontziliazioa laguntzeko prestazio esanguratsu bat abian jarri du. Hilean 100 euroko laguntza da, ardurapeko seme-alaba bakoitzeko, hiru urtera bitarteko haurrak dituzten familientzat.

Gure autogobernuaren ezaugarriak direla-eta, prestazio hori gure araudira atzeraeraginez egokitu behar da, Nafarroako familiei konparaziozko bidegabekeriarik ez sortzeko.

Jakina denez, Nafarroak Europako jaiotze-tasarik baxuenetako bat izaten jarraitzen du; aitzitik, zahartzea bizkortzen ari da eta lan arloan belaunaldi-ordezkapenaren falta dago; hortaz, gure ustez, prestazio horrek hazkuntza eta kontziliazioa samurtzen lagundu dezake eta lagundu behar du.

Erabaki-proposamena

1. Nafarroako Parlamentuak Nafarroako Gobernua premiatzen du, Espainiako Gobernuak Eskubide Sozialen Ministerioaren bitartez onetsi duen 100 euroko hilabeteko laguntza –3 urtera bitarteko seme-alabak dauzkaten familientzako– zabaldu dezan.

Iruñean, 2023ko otsailaren 9an

Foru parlamentaria: Mikel Buil García